Diari Oficial de la Generalitat Valenciana


Sumari del DOGV 4165, del 10-01-2002 (2001/12612)

DECRET 212/2001, de 18 de desembre, del Govern Valencià, pel qual es modifica el Decret 138/2000, de 12 de setembre, del Govern Valencià, que aprovà el Reglament Orgànic i Funcional de la Conselleria de Benestar Social.
---------------------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/d/2001/12/18/212/dof/vci/html**

### Dades del document

Número de DOGV
:   4165

Data del DOGV
:   10-01-2002

Secció del DOGV
:   I. DISPOSICIONS GENERALS

Número del document
:   2001/12913


Data del document
:   18-12-2001

Organisme emissor
:   Conselleria de Benestar Social

Tipus de document
:   Decret

Anàlisi jurídica

 Descriptors 

:   * Conselleria Benestar Social
    * administració regional
    * reglament intern
    * legislació

DECRET 212/2001, de 18 de desembre, del Govern Valencià, pel qual es modifica el Decret 138/2000, de 12 de setembre, del Govern Valencià, que aprovà el Reglament Orgànic i Funcional de la Conselleria de Benestar Social. [2001/X12740]
  
En el Decret 138/2000, de 12 de setembre, del Govern Valencià, pel qual s'aprovà el Reglament Orgànic i Funcional de la Conselleria de Benestar Social, s'hi recollien com a competències de la conselleria esmentada les relatives als serveis de promoció social, l'acció social en els sectors de la dona, la tercera edat, família i infància, discapacitats i drogodependències, i a l'elevació general de la qualitat de vida de tots els ciutadans, i s'hi estructuren els òrgans del nivell directiu encarregats de l'execució de les competències sectorials esmentades en les següents direccions generals: de Serveis Socials; de la Família, Menor i Adopcions; d'Integració Social de Discapacitats; de la Dona; i de Drogodepèndencies.
  
Mitjançant el Decret 15/2001, de 30 d'octubre, del president de la Generalitat Valenciana, d'assignació de competències a la Presidència i a les conselleries, les atribucions de la Conselleria de Benestar Social s'han incrementat en assignar-se-li també les polítiques d'integració de la immigració i els plans especials d'habitatge. Aquest decret deixa en suspens l'efectivitat del traspàs de competències entre conselleries provocat per la nova assignació de competències fins al moment de l'aprovació dels reglaments orgànics i funcionals corresponents de cada conselleria, i ordena que tals reglaments n'adapten l'estructura al que disposa el decret.
  
Alhora, com a noves unitats orgàniques de la Conselleria de Benestar Social, el Decret 161/2001, de 30 d'octubre, del Govern Valencià, ha creat, d'una banda, el Comissionat del Govern per a la Immigració, amb rang de subsecretaria, a l'objecte de reforçar les polítiques del Govern Valencià en matèria d'integració de la immigració en els àmbits educatiu, sanitari i d'habitatge, així com per a la posada en marxa del Pla Valencià de la Immigració, i d'altra banda, la Direcció General de Plans Especials d'Habitatge.
  
Per tant, com a conseqüència de les noves assignacions de competències i de la creació de les unitats orgàniques esmentades en la Conselleria de Benestar Social resulta necessari procedir a la modificació de l'actual reglament orgànic i funcional d'aquesta Conselleria.
  
En atenció d'aquests motius, de conformitat amb el que disposa l'article 70 de la Llei de Govern Valencià, a proposta del conseller de Benestar Social, amb la deliberació prèvia del Govern Valencià en la reunió del dia 18 de desembre de 2001,
  
DECRETE
  
Article únic
  
Es modifica el Decret 138/2000, de 12 de setembre, del Govern Valencià, pel qual s'aprova el Reglament Orgànic i Funcional de la Conselleria de Benestar Social, en els termes següents:
  
- L'article 1 en el seu primer apartat, que queda amb la redacció següent:
  
?1. La Conselleria de Benestar Social és el departament del Govern Valencià a què correspon d'exercir les competències relatives a polítiques d'integració de la immigració, serveis socials, acció social en els sectors de discapacitats, dona, família, menor i adopcions, joventut, drogodependències, plans especials d'habitatge, i a l'elevació general de la qualitat de vida de tots els ciutadans?.
  
- L'article 3, redactat de la forma següent:
  
?El nivell directiu de la Conselleria està integrat, sota la superior autoritat del conseller, pels òrgans administratius següents:
  
a) Comissionat del Govern per a la Immigració, amb rang de subsecretaria
  
b) Secretaria General
  
c) Direcció General de Serveis Socials
  
d) Direcció General de la Família, Menor i Adopcions
  
e) Direcció General d'Integració Social de Discapacitats
  
f) Direcció General de la Dona
  
g) Direcció General de Drogodependències
  
h) Direcció General de Plans Especials d'Habitatge-
  
- L'article 5 en el seu primer apartat, que queda amb la redacció següent:
  
?1. El Consell de Direcció és l'òrgan col·legiat d'assessorament i assistència al conseller en l'elaboració, coordinació i execució del programa d'actuacions del departament. Sota la presidència del conseller, està integrat pel titular del Comissionat del Govern per a la Immigració, el secretari general, els directors generals i el director del Gabinet del conseller, i aquest últim hi actuarà com a secretari?.
  
- L'article 6, que tindrà la redacció següent:
  
?1. En cas d'absència, vacant o malaltia del conseller, hi serà d'aplicació el que disposa l'apartat i) de l'article 16 de la Llei 5/1983, de 30 de desembre, de Govern Valencià. Fins que no se'n resolga la substitució, les funcions del conseller, tret de les que li corresponen en la seua condició de membre del Govern Valencià, seran exercides temporalment pel secretari general de la Conselleria de Benestar Social o, altrament, pel director general que corresponga, d'acord amb l'ordre establert en l'article 3.
  
2. En els supòsits d'absència, vacant o malaltia del titular del Comissionat del Govern per a la Immigració, serà substituït pel secretari general de la Conselleria de Benestar Social o, altrament, pel director general que corresponga, d'acord amb l'ordre establert en l'article 3.
  
3. En els supòsits d'absència, vacant o malaltia del secretari general, serà substituït pel titular de l'òrgan directiu que designe el conseller, i, fins que es produesca tal designació, pel director general que corresponga, d'acord amb l'ordre establert en l'article 3.
  
4. Igualment, en els casos d'absència, vacant o malaltia de cap director general, serà substituït en les funcions pel secretari general, tret que el conseller hi dispose una altra cosa?.
  
- L'article 7, que queda amb la redacció següent:
  
?El nivell administratiu de la Conselleria està constituït per totes les unitats que depenen directament del conseller, del titular del Comissionat del Govern per a la Immigració, del secretari general i dels directors generals del departament?.
  
- L'actual capítol I (Secretaria General) del Títol II tindrà la denominació de ?Del Comissionat del Govern per a la Immigració?.
  
- L'actual article 9 del Decret 138/2000 dedicat a la Secretaria General passarà a ser ?Article 9 bis?, i s'hi introdueix un nou article 9 amb la redacció següent:
  
?1. El Comissionat del Govern per a la Immigració, amb rang de subsecretaria, és el centre directiu a què, sota la superior autoritat del conseller de Benestar Social, correspon de reforçar les polítiques del Govern Valencià en matèria d'integració de la immigració en els àmbits educatiu, sanitari i d'habitatge i, en especial, li correspondrà d'exercir les funcions següents:
  
a) Elaborar el Pla Valencià de la Immigració, així com coordinar-ne i supervisar-ne l'execució.
  
b) Dissenyar la planificació i impartir les directrius d'actuació en cadascun dels sectors de l'administració de la Generalitat Valenciana, en matèria d'immigració.
  
c) Impulsar l'execució de les polítiques d'immigració de la Generalitat Valenciana.
  
d) Actuar, si convé, en representació del Govern Valencià, en els òrgans col·legiats integrats per representacions de distintes administracions públiques, en les conferències sectorials i en altres òrgans de cooperació que es creen en matèria d'immigració.
  
e) Formar part dels òrgans col·legiats de la Generalitat Valenciana en què s'aborde la problemàtica de la immigració, i encarregar-se'n de la direcció tècnica, així com de la preparació dels afers que s'hi hagen de tractar, i de la coordinació de l'execució i el seguiment dels acords que adopten els òrgans esmentats.
  
f) Intervenir, si fa el cas, en representació del Govern Valencià, en els fòrums, jornades, simposis, debats o altres trobades en què es tracten temes d'immigració.
  
e) Disseny, coordinació i gestió de les ajudes de serveis socials destinades a la immigració.
  
f) Emetre informe sobre l'oportunitat dels projectes normatius de la Generalitat Valenciana que incidesquen directament en matèria d'immigració.
  
g) Informar els avantprojectes de lleis de pressupostos de les conselleries i dels seus organismes autònoms i entitats dependents, quant a l'oportunitat de les partides pressupostàries dirigides a la immigració.
  
h) Emetre informe previ sobre l'oportunitat de l'aprovació de programes, ajudes o subvencions en cada un dels sectors de l'administració de la Generalitat Valenciana, que vagen dirigits a la immigració.
  
i) Elaboració de convenis o altres fórmules de col·laboració, així com de projectes normatius, en matèria d'immigració.
  
j) Dirigir i coordinar tècnicament i funcional les actuacions en matèria d'immigració de les direccions territorials de Benestar Social.
  
k) Totes les altres funcions que puguen correspondre-li en matèria de la seua competència.
  
2. Del Comissionat del Govern per a la Immigració depèn l'Àrea d'Immigració?.
  
- Es modifica la lletra i) de l'article 9 actual (Secretaria General), que passa a tenir la redacció següent:
  
?i) Coordinar la tasca de l'Àrea Jurídica de la Conselleria de Benestar Social adscrita al Gabinet Jurídic de la Generalitat Valenciana, amb els òrgans directius i les unitats administratives d'aquesta Conselleria?.
  
- El capítol II (Direccions generals) del Títol II, passa a tenir la denominació: ?De la Secretaria General?, i quedarà integrat per l'article 9 bis i 10.
  
- L'article10 passa a tenir la redacció següent:
  
?La Secretaria General, per al desenvolupament de les funcions expressades en l'apartat anterior, s'estructura en els òrgans administratius següents:
  
- Secretaria General Administrativa.
  
- Àrea de Planificació, que exercirà les funcions relatives al disseny, seguiment i avaluació dels programes realitzats pels diferents òrgans de la conselleria, així com l'elaboració i coordinació dels plans de formació del personal de la conselleria i del Pla de Formació de Serveis Socials.
  
- Àrea d'Inspecció i d'Accessibilitat Cívica, encarregada de la prevenció, vigilància i control del compliment de la normativa en matèria d'assistència i serveis socials, coordinant i supervisant els serveis que en depenen?.
  
- L'actual capítol II (Direccions generals) del Títol II, passa a ser el capítol III.
  
- L'article 11 passa a tenir la redacció següent:
  
?1. La Direcció General de Serveis Socials és el centre directiu a què correspon la proposta i execució de les polítiques en matèria de serveis socials, excepte les competències que en matèria d'acció social s'atribueixen al Comissionat del Govern per a la Immigració i a les direccions generals?.
  
2. Respecte a la matèria de serveis socials, se lo atribueixen, en especial, les funciones següents:
  
a) La prestació dels serveis i la gestió dels centres de serveis socials que siguen de titularitat de la Generalitat Valenciana.
  
b) L'assistència tècnica als centres i serveis, tant de caràcter públic com privat, que actuen en l'àmbit dels serveis socials.
  
c) L'autorització i el registre dels centres i serveis que formen part del sistema de serveis socials, així com l'exercici de la potestat sancionadora.
  
d) El foment d'activitats i serveis en matèria d'assistència social.
  
e) Les actuacions en barris d'acció preferent.
  
f) La gestió de concerts, subvencions i altres prestacions econòmiques en les matèries de la seua competència.
  
g) Supervisar les accions de les entitats que formen part del sistema públic de serveis socials.
  
h) Dirigir i coordinar tècnicament i funcional les actuacions de les direccions territorials i els centres que en depenen.
  
i) Totes les altres funcions que corresponguen a la Direcció General, en matèria de la seua competència i aquelles altres que pogueren ser transferides per l'estat.
  
3. De la Direcció General de Serveis Socials depèn l'Àrea de Serveis Socials...-.
  
- Dins el capítol III (De les direccions generals) del Títol II, es crea una "Secció sexta", denominada "De la Direcció General de Plans Especials d'Habitatge", que constarà d'un nou "Article 15 bis" amb la redacció següent:
  
?1. La Direcció General de Plans Especials d'Habitatge és el centre directiu a què correspon d'elaborar, promoure i executar les mesures orientades de possibilitar l'articulació de polítiques d'integració i inclusió, en relació amb l'allotjament de col·lectius amb especials dificultats socials d'adaptació, tals com: persones majors amb escassos recursos, discapacitats, famílies monoparentals, drogodependents, immigrants i joves.
  
2. Respecte a la referida matèria, són funcions de la Direcció General:
  
a) La realització d'anàlisis de la demanda i necessitat d'apartaments tutelats, o d'altres tipus d'allotjament, destinats als col·lectius amb una especial problemàtica d'integració social.
  
b) Coordinació de les polítiques concretes de les distintes administracions o organismes implicats en l'allotjament de col·lectius específics, tot procurant un enfocament global dels problemes.
  
c) Elaboració d'estudis, proposta de programes i mesures que tinguen per objecte facilitar l'accés a l'habitatge als col·lectius a què es refereix l'apartat primer d'aquest article.
  
d) Gestió del sòl necessari per a construcció directa dels allotjaments matèria de la seua competència.
  
e) Gestió i administració dels apartaments tutelats o qualsevol tipus d'allotjament que es promoga per als col·lectius adés esmentats.
  
f) Establiment de les condicions d'accés als allotjaments i l'adjudicació dels promoguts per la Conselleria de Benestar Social.
  
g) Promoció dels equipaments i creació de les infraestructures necessàries per a la integració i rehabilitació de col·lectius específics
  
h) Elaboració i preparació de convocatòries de concursos per a la promoció i construcció de residències i allotjaments per a col·lectius específics, així com el seu seguiment i gestió.
  
i) Elaboració de programes d'eradicació del barraquisme y de l'habitatge precari, tot coordinant el reallotjament de col·lectius.
  
j) Planificació i coordinació de programes d'allotjaments temporals en cas de catàstrofes i urgent necessitat, així com de col·lectius d'immigrants especialment desafavorits.
  
k) Proposta i gestió de convenis de col·laboració amb entitats públiques i privades, i d'ajudes, subvencions i altres prestacions econòmiques en matèria de la seua competència.
  
l) Col·laboració amb la Direcció General d'Arquitectura i Habitatge, a fi que, en el marc del Pla d'Habitatge i Sòl, siguen inserides les actuacions adreçades de satisfer les polítiques d'allotjament per als referits col·lectius amb dificultats especials, fent-ne un seguiment i control i potenciant especialment l'habitatge en lloguer.
  
m) Dirigir i coordinar tècnicament i funcional les actuacions de las direccions territorials en matèria de la seua competència.
  
n) Totes aquelles altres funcions que li corresponguen en matèria de la seua competència, així com les que els atribueix la normativa vigent o pogués encomanar-li el titular de la Conselleria.
  
3. De la Direcció General dependrà l'Àrea de Programes Assistencials.
  
DISPOSICIONS TRANSITÒRIES
  
Primera
  
Les unitats i els llocs de treball del nivell administratiu continuaran subsistents i seran retribuïdes amb càrrec als mateixos crèdits pressupostaris, fins que s'aproven les relacions de llocs de treball adaptades a l'estructura orgànica d'aquest reglament, sense perjudici que, des del moment de l'entrada en vigor, es produesquen determinats canvis d'adscripció d'unitats administratives, de conformitat amb la reorganització efectuada.
  
Segona
  
Als efectes del que estableix l'apartat anterior, les unitats la denominació de les quals no haja canviat, passaran a dependre, amb els actuals mitjans personals i materials, de les unitats superiors que disposa el reglament.
  
DISPOSICIONS FINALS
  
Primera
  
Es faculta el conseller de Benestar Social per dictar totes les disposicions que siguen necessàries per al desenvolupament del present decret.
  
Segona
  
Es faculta el conseller d'Economia, Hisenda i Ocupació, i el de Justícia i Administracions Públiques per tal que, en l'àmbit de les atribucions respectives, adopten els actes i les mesures necessàries per dur a efecte el que disposa el present decret.
  
Tercera
  
El present decret vigirà el dia 1 de gener de 2002.
  
València, 18 de desembre de 2001
  
El president de la Generalitat Valenciana,
  
EDUARDO ZAPLANA HERNÁNDEZ-SORO
  
El conseller de Benestar Social,


Còpia Permalink ELI